CELEX: 62014CN0085
Language: lt
Date: 2014-02-18 00:00:00
Title: Byla C-85/14: 2014 m. vasario 18 d. College van Beroep voor het Bedrijfsleven (Nyderlandai) pateiktas prašymas priimti prejudicinį sprendimą byloje KPN BV prieš Autoriteit Consument en Markt (ACM), kiti proceso dalyviai: UPC Nederland BV ir kt.

19.5.2014   
            
            
               LT
            
            
               Europos Sąjungos oficialusis leidinys
            
            
               C 151/11
            
         2014 m. vasario 18 d.College van Beroep voor het Bedrijfsleven (Nyderlandai) pateiktas prašymas priimti prejudicinį sprendimą byloje KPN BV prieš Autoriteit Consument en Markt (ACM), kiti proceso dalyviai: UPC Nederland BV ir kt.
   
   (Byla C-85/14)
   2014/C 151/14
   Proceso kalba: olandų
   
      Prašymą priimti prejudicinį sprendimą pateikęs teismas
   
   College van Beroep voor het Bedrijfsleven
   
      Šalys pagrindinėje byloje
   
   
      Apeliantė: KPN BV
   
      Atsakovė: Autoriteit Consument en Markt (ACM)
   
      Kiti proceso dalyviai: UPC Nederland BV, UPC Nederland BusinESS BV, Tele2 Nederland BV, BT Nederland BV
   
      Prejudiciniai klausimai
   
   
               1.
            
            
               Ar pagal Universaliųjų paslaugų direktyvos (1) 28 straipsnį leidžiama reguliuoti tarifus, neatlikus rinkos analizė, nurodančios, kad šalis reguliuojamų paslaugų atžvilgiu turi didelę įtaką rinkoje, o galimybė tarpvalstybiniu mastu skambinti į pasirinktus negeografinius telefono numerius lengvai įgyvendinama techniniu požiūriu ir kad vienintelė kliūtis naudotis šiais numeriais yra tai, jog taikomi tarifai, dėl kurių skambinti negeografiniu numeriu yra brangiau nei skambinti geografiniu numeriu?
            
         
               2.
            
            
               Jei atsakymas į pirmąjį klausimą būtų teigiamas, College pateikia tokius du klausimus:
               
                           a)
                        
                        
                           Ar teisė reguliuoti tarifus taikoma ir tuomet, kai didesni tarifai daro tik ribotą poveikį skambučių į negeografinius numerius kiekiui?
                        
                     
                           b)
                        
                        
                           Kokiu mastu nacionalinis teismas turi galimybę įvertinti, ar pagal Universaliųjų paslaugų direktyvos 28 straipsnį būtina tarifų priemonė nėra pernelyg didelė našta tranzito paslaugų teikėjui, atsižvelgiant į siektinus tikslus?
                        
                     
         
               3.
            
            
               Ar pagal Universaliųjų paslaugų direktyvos 28 straipsnį paliekama galimybė, kad šioje nuostatoje nurodytas priemones nustatytų kita valdžios institucija, o ne nacionalinė reguliavimo institucija, kuri turi Prieigos direktyvos (2) 13 straipsnio 1 dalyje nurodytą kompetenciją, o pastaroji institucija turi tik kompetenciją vykdyti nurodymus?
            
         
      (1)  2002 m. kovo 7 d. Europos Parlamento ir Tarybos direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų Direktyva) (OL L 108, p. 51; 2004 m. specialusis leidimas lietuvių k., 13 sk., 29 t., p. 367)
   
      (2)  2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (OL L 108, p. 7; 2004 m. specialusis leidimas lietuvių k., 13 sk., 29 t., p. 323).